Brad Pitt

William Bradley Pitt (sündinud 18. detsembril 1963 Oklahomas Shawnees) on Ameerika Ühendriikide filminäitleja ja -produtsent.

Pitti tuntumad osatäitmised pärinevad filmidest "Intervjuu vampiiriga", "Kaksteist ahvi", "Seitse aastat Tiibetis", "Kaklusklubi" , "Oceani 11 – kõrged panused", "Härra ja proua Smith", "Paabel", "Benjamin Buttoni uskumatu elu", "Trooja" ja "Vääritud tõprad".

Elulugu

Brad Pitt sündis 1963. aastal USA Oklahoma osariigis Shawnees. Tema isa William oli veokiettevõtte omanik, ema Jane Etta töötas keskkoolis nõustajana. Brad kasvas koos noorema õe ja noorema vennaga üles Missouri osariigis Springfieldis. Keskkooli ajal tegeles ta spordi, väitluse ja muusikalidega. Pärast keskkooli õppis ta Missouri Ülikoolis ajakirjandust, keskendudes reklaamile, kuid hakkas taipama, et ta ei taha sellel erialal töötada, vähemalt mitte Missouris. Kaks kuud enne lõpetamist ta lahkus koolist ning läks Hollywoodi õnne proovima ja hakkas õppima näitlemist Roy Londoni käe all.

Eraelu
Brad Pitt oli aastatel 2000–2005 abielus näitleja Jennifer Anistoniga. Filmi "Härra ja proua Smith" võtetel armus ta näitleja Angelina Joliesse ning oli tema elukaaslane aastast 2005; aastatel 2014–2019 olid nad ka abielus.

Neil on kuus last, kellest kolm on lapsendatud: pojad Maddox Chivan Thornton Jolie-Pitt, kes on adopteeritud Kambodžast (sündinud 2001 Kandalis) ning Pax Thien Jolie Vietnamist (sündinud 2003) ja tütar Zahara Marley Jolie-Pitt, kes on adopteeritud Etioopiast (sündinud 2005 Awassas). 2006. aastal sündis neil tütar Shiloh Nouvel Jolie-Pitt ning 2008. aastal sündisid kaksikud Knox Léon Jolie-Pitt ja Vivienne Marcheline Jolie-Pitt.

Tunnustus
Brad Pitt oli nomineeritud Oscarile peaosaga filmis "Benjamin Buttoni uskumatu elu" (2008) ja kõrvalosaga filmis "Kaksteist ahvi" (1996). Ta ei võitnud kumbagi.

Samuti nimetati Pitt Kuldgloobuse kandidaadiks peaosadega filmides "Sügislegendid" (1995) ja "Benjamin Buttoni uskumatu elu" (2008) ning kõrvalosadega filmides "Kaksteist ahvi" (1996) ja "Paabel" (2006). Auhinna pälvis ta vaid kõrvalosa eest filmis "Kaksteist ahvi".

Ta oli nomineeritud parima ulmefilmi auhinnale Saturn peaosaga filmides "Intervjuu vampiiriga" (1995) ja "Benjamin Buttoni uskumatu elu" (2008) ning kõrvalosaga filmis "Kaksteist ahvi" (1996). Ta võitis neist siiski ainult viimase.

Pitt nimetati Emmy kandidaadiks kõrvalosa eest teleseriaalis "Sõbrad", kuid ei võitnud seda.

Filmid

 Aasta Originaalpealkiri Eestikeelne pealkiri Osa 1991  "Across the Tracks"  Joe Maloney "Thelma & Louise" "Thelma ja Louise" J D 1992  "Cool World" Frank Harris "Johnny Suede" "Johnny Suede "  Johnny Suede "A River Runs Through It" "Seal, kus jõgi voolab" Paul Maclean 1993  "Kalifornia"  "Kalifornia" Early Grayce "True Romance" "Tõeline romanss"  Floyd 1994  "Interview With the Vampire"  "Intervjuu vampiiriga" Louis Pointe du Lac "Legends of the Fall"  "Sügislegendid" Tristan "The Favor"   Elliott 1995  "12 Monkeys"  "Kaksteist ahvi" Jeffrey "Se7en"  "Seitse" David Mills  1996  "Sleepers"  "Noored kuked" Michael 1997  "Seven Years in Tibet"  "Seitse aastat Tiibetis" Heinrich Harrer "The Devil's Own"   "Vaikiv vaenlane" Rory Devaney "The Dark Side of the Sun"  "Päikese varjupool"  Rick 1998  "Meet Joe Black" "Saage tuttavaks - Joe Black" Joe Black 1999  Fight Club "Kaklusklubi" Tyler Durden 2000  Snatch  "Teemandirööv" Mickey O'Neill 'One Punch' 2001  Ocean's Eleven   "Oceani 11 - kõrged panused" Rusty Ryan  Spy Game  "Spioonimängud" Tom Bishop The Mexican  "Mehhiklane" Jerry Welbach 2003  Sinbad: Legend of the Seven Seas "Sinbad: Seitsme mere legend"
 Sinbadi hääl 2004  Ocean's Twelve  "Oceani kaksteist"  Rusty Ryan Troy  "Trooja"  Achilles 2005  Mr. & Mrs. Smith  "Härra ja proua Smith"  John Smith 2006  Babel  "Paabel"  Richard  2007  Ocean's Thirteen  "Oceani kolmteist"  Rusty Ryan The Assassination of Jesse James by the Coward Robert Ford "Jesse Jamesi tapmine argpüks Robert Fordi käe läbi" Jesse James  2008 Burn After Reading"Põletada pärast lugemist" Chad Feldheimer  The Curious Case of Benjamin Button  "Benjamin Buttoni uskumatu elu"  Benjamin Button 2009  Inglorious basterds  "Vääritud tõprad"  Aldo Raine ("Aldo the Apache") 2011  "Happy Feet Two"  "Lustakad jalakesed 2"  (hääl) 2012  "Killing Them Softly"  "Räpane amet"  Jackie Cogan 2013  "World War Z"  "Z maailmasõda"  Gerry Lane 2013  "The Counselor"  "Advokaat"  Westray 2014  "Fury"  "Raev"  Don "Wardaddy" Collier 2015  "By the Sea" "Mere ääres" Roland 2016  "The Big Short"   

Välislingid
Brad Pitti elulugu Yahoos
Brad Pitt filmiveeb.ee-s

Kategooria:Ameerika Ühendriikide filminäitlejad
Kategooria:Ameerika Ühendriikide televisiooninäitlejad
Kategooria:Ameerika Ühendriikide filmilavastajad
Kategooria:Sündinud 1963